**Povinná D.Ú do 11.10.2012**

1. Napíšte program, ktorý vedľa seba nakreslí 200 úsečiek dĺžky 150, pričom hrúbka pera bude 1 a úsečky sa nakreslia tesne vedľa seba. Ak by ste ich nakreslili jednu farbou, vyplnil by sa obdĺžnik veľkosti 200 x 150. Lenže vy môžete každú úsečku nakresliť inou farbou. Vyskúšajte vzorec pre farbu napr. RGBToColor(I+50, 0, 250-I). Experimentujte aj s inými závislosťami pre farbu *i-*tej úsečky.
2. Vypíšte nejaký text s 3D efektom: najprv nastavte nejaké veľké zaujímavé písmo, potom tento text (napr. ′I love Pascal′) vypisuje v cykle šedou farbou 10-krát tak, že x-ová aj y-ová súradnica sa bude o 1 zmenšovať (alebo zväčšovať); nakoniec vypíšte tento text tmavomodrou farbou, ale už len raz.
3. Zadané číslo zobrazte tak, že každá jeho cifra sa zobrazí rôzne veľkými obdĺžnikmi, a to podľa veľkosti cifry. Tieto obdĺžniky naukladajte tesne vedľa seba. Napríklad, pre cifru 0 bude mať obdĺžnik výšku 10, pre cifru 1 výšku 20, pre cifru 2 výšku 30 atď. Predpokladajme, že budeme zadávať len 6-ciferné číslo.
4. Napíšte program, ktorý nakreslí obrázok zložený z 10 riadkov zelených štvorčekov (veľkosti 20 x 20) a žltých kružníc (s priemerom 20): v prvom riadku je jeden štvorček a za ním vedľa seba 9 kružníc, v druhom sú dva štvorčeky a 8 kružníc, v treťom 3 štvorčeky a 7 kružníc atď.